חנוך מילביצקי

חנוך דב מילביצקי (נולד בי"א באדר א' ה'תשל"ג, 13 בפברואר 1973) הוא סגן יושב ראש הכנסת ה-25 וחבר הכנסת מטעם מפלגת הליכוד. בעבר שימש בין היתר עורך דין, היועץ המשפטי של תנועת בני ברוך, ראש אגף הספורט ומשנה לראש העיר פתח תקווה מטעם מפלגת "ביחד".

== ביוגרפיה ==
מילביצקי נולד, גדל והתחנך בירושלים, בן לנורית ולפרופסור אריאל מילביצקי.<ref></ref><ref>[https://www.facebook.com/photo/?fbid=10157787410177985&set=a.10150746932827985 אבי האהוב, פרופסור אריאל מילביצקי, החזיר הלילה את נשמתו לבורא], פוסט בדף הפייסבוק של חנוך מילביצקי, 5 במאי 2019</ref> הוא קרוי על שם סבו, מנתח הלב והחזה פרופסור חנוך מילויצקי, שנרצח בפיגוע טרור במטוס סוויסאייר בשמי שווייץ ב־1970, ועל שם סבו השני דב לודמר.<ref></ref>

למד ב. שירת בצה"ל ביחידת דובדבן, בשנה השלישית לשירותו נפצע, והמשיך לשרת בתפקיד מנהלתי.<ref></ref>

לאחר שירותו הצבאי למד לתואר ראשון במשפטים ב והוסמך לעריכת דין. ב־2006 עבר לניו יורק והיה שותף להקמת הסניפים הראשונים של רשת בתי הקפה הישראלית "ארומה אספרסו בר" בארצות הברית. בשובו לישראל לאחר כמה שנים, חזר לעסוק בעריכת דין בתחום האזרחי, בפרט בדיני תכנון ובנייה. השלים תואר שני בהיסטוריה של עם ישראל בהצטיינות מאוניברסיטת חיפה.

מילביצקי הצטרף לקבוצת בני ברוך – קבלה לעם. הקבוצה נושאת מאפיינים של כת<ref></ref> והייתה נתונה לכמה תחקירים עיתונאיים. מילביצקי היה היועץ המשפטי של הקבוצה<ref></ref> והגיש תביעות דיבה נגד עיתונאים, בהן תביעות מרובות נגד עיתונאי TheMarker, גור מגידו, שנדחו.

אחת התביעות, שהוגשה ב־2018 מטעם בני ברוך ומילביצקי, נדחתה במרץ 2023 על ידי שופט בית משפט השלום בבת ים. השופט קבע שהתחקיר העיתונאי שעסק בו מגידו הוא בגדר "עיתונאות אחראית" ושיש ממש בטענת הנתבעים שהתביעה היא תביעת השתקה, וחייב את התובעים בהוצאות משפט בסך 45,000 ש"ח. בינואר 2024 נדחה ברובו ערעור של התובעים בבית המשפט המחוזי בתל אביב. ב-5 במאי נסוג מילביצקי בעצמו מתביעה נוספת, הרביעית במספר, נגד מגידו.

בהליך משמעתי שניהלה נגדו לשכת עורכי הדין באוגוסט 2023, הוא הואשם שכעורך דין אימת באופן כוזב שני תצהירים. במסגרת הסדר טיעון הודה מילביצקי בשתי עבירות של התנהגות שאיננה הולמת עורך דין. הושת עליו עונש של אזהרה וכן קנס בסך 1,500 ש"ח.

=== פעילות פוליטית ===
חנוך מילביצקי נואם באירוע של מפלגת הליכוד
ב־2013 התמודד למועצת פתח תקווה בראש מפלגת "ביחד", שהקימו אז חברים בתנועת בני ברוך – קבלה לעם. המפלגה זכתה בארבעה מושבים, ומילביצקי מונה ליו"ר האופוזיציה. בבחירות המקומיות בשנת 2018 התמודדה מפלגתו ברשימה משותפת עם מפלגת יש עתיד-ביחד, ולאחריה מונה לראשות אגף הספורט. לאחר הבחירות התפצלה הסיעה לרכיביה המקוריים.

מילביצקי היה ממקימי "המטה לאיחוד העם" במפלגת הליכוד. לקראת הבחירות לכנסת העשרים וחמש, הוא נבחר בבחירות המקדימות מטעם מחוז דן ושובץ במקום ה־26 ברשימת הליכוד לכנסת העשרים וחמש. מפלגת הליכוד זכתה ב־32 מנדטים, ומילביצקי הפך לחבר כנסת. בכנסת ה-25 הוא מכהן כסגן יושב ראש הכנסת.

== חיים אישיים ==
מילביצקי נשוי להדר, פיזיולוגית בשיקום לב, ואב לשלושה ילדים. המשפחה מתגוררת בפתח תקווה.<ref></ref>

== קישורים חיצוניים ==

* ערן סוויסה, [https://www.israelhayom.co.il/culture/tv/article/15904747 "אתה פעם נבחרת למשהו?": ח"כ חנוך מילביצקי לא ידע מי זה נחמן שי], ישראל היום, 12 ביוני 2024
* 
* 
* 
* 

== הערות שוליים ==

קטגוריה:פוליטיקאים ישראלים
קטגוריה:עורכי דין ישראלים
קטגוריה:מורשעים בדין משמעתי בישראל
קטגוריה:בוגרי אוניברסיטת חיפה
קטגוריה:בוגרי המרכז הבינתחומי הרצליה: משפטים
קטגוריה:פתח תקווה: חברי הכנסת
קטגוריה:חברי מועצת העיר פתח תקווה
קטגוריה:חברי הכנסת העשרים וחמש
קטגוריה:חברי הכנסת מטעם הליכוד
קטגוריה:חברי הכנסת: משפטנים
קטגוריה:סגני יושב ראש הכנסת בכנסת העשרים וחמש
קטגוריה:בוגרי התיכון ליד האוניברסיטה
קטגוריה:ישראלים שנולדו ב-1973